'โควิด-19' ทำบรรยากาศชมซากุระบานที่กรุงวอชิงตันเงียบเหงา
ปกติแล้วในช่วงเทศกาลชมดอกซากุระบาน(Cherry Blossom Festival) ที่กรุงวอชิงตัน จะมีนักท่องเที่ยวจากทั่วโลกนับล้านคนเดินทางมาชมความงามในนครหลวงของสหรัฐฯ เป็นประจำทุกปี แต่หลังการระบาดของเชื้อไวรัสโควิด-19 ทำให้ในปีนี้ทางการต้องสั่งยกเลิกการจัดงานในทันที แม้ดอกซากุระกำลังอยู่ในช่วงบานสะพรั่งเต็มที่ก็ตาม 
ดอกซากุระ หรือ ดอกเชอร์รี ในกรุงวอชิงตัน กำลังอยู่ในช่วงเบ่งบานเต็มที่อวดสีชมพูขาวไปทั่วนครหลวงของสหรัฐฯ ตลอดหลายปีที่ผ่านมา ในช่วงการจัดงานเทศกาลชมดอกซากุระบาน หรือ Cherry Blossom Festival ที่จัดเป็นประจำทุกปีในช่วงในช่วงฤดูใบไม้ผลิจะมีผู้คนนับล้านๆคนมาเยือนเป็นประจำ แต่ปีนี้ทางการกรุงวอชิงตันต้องประกาศยกเลิกการจัดกิจกรรม หลังได้รับผลกระทบจากการระบาดของโคโรนาไวรัสสายพันธุ์ใหม่ ทำให้ทุกอย่างดูต่างออกไป Nadine Hanson และ ทั้งคู่บอกด้วยว่า ในสถานการณ์แบบนี้แม้จะออกมาข้างนอกแบบนี้ แต่ก็ต้องมีวิธีป้องกันตัวเองจากเชื้อไวรัสด้วยการอยู่ห่างๆ ที่มีคนแออัด ซึ่งสวนแห่งนี้ก็มีที่กว้างมากพอที่จะเลี่ยงได้ ผู้คนบางตาลง แต่ก็ส่งผลดีที่ทำให้เธอยังรักษามาตรการสร้างระยะห่างทางสังคม หรือ Social Distancing ชมซากุระแบบไม่ต้องใกล้กันกับคนอื่นได้อีกด้วย สาธุ ศิริตระกูล ชาวไทยในแถบกรุงวอชิงตัน ใช้โอกาสที่ผู้คนบางตาพาครอบครัวมาสัมผัสธรรมชาติ ชมซากุระในสวนสาธารณะใหญ่ใจกลางกรุงวอชิงตันเช่นกัน แต่ก็กำชับให้ทุกคนเตรียมตัว ด้วยการรักษาความสะอาด ไม่สัมผัส และเว้นระยะที่ปลอดภัยกับคนอื่น อย่างไรก็ตามแม้จะมีจำนวนผู้คนลดน้อยลงกว่าทุกปี แต่ในช่วงสุดสัปดาห์ที่ผ่านมา มีผู้คนเริ่มหนาตามากขึ้น ทำให้บางพื้นที่เกิดการรวมตัวจนแออัดเกินไป โดยเฉพาะทางเดินแคบๆ รอบอ่างเก็บน้ำในบางจุด ทำให้เจ้าหน้าที่ต้องปิดกั้นบางบริเวณเพื่อลดความเสี่ยงต่อการแพร่เชื้อไวรัสที่อาจจะเกิดขึ้นได้ อุทยานแห่งชาติสหรัฐฯ ที่รับผิดชอบอนุสรณ์สถานและสวนสาธารณะต่างๆ ในกรุงวอชิงตันยืนยันว่าจะยังคงเปิดให้เข้าชมสวนสาธารณะในธรรมชาติตามปกติ แต่ก็ติดป้ายประกาศและขอความร่วมมือให้ผู้มาเยือนปฏิบัติตามมาตรการความปลอดภัยจากโควิด-19 ของทางรัฐบาลอย่างเคร่งครัด นอกจากนี้ยังประกาศปิดการจราจรในบางพื้นที่เพื่อลดจำนวนยานพาหนะและผู้คนที่จะเดินทางเข้าชมเพื่อความปลอดภัย ในช่วงเทศกาลชมดอกซากุระบาน หรือ Cherry Blossoms Festival แต่ละปีจะมีนักท่องเที่ยวจากทั่วโลกราว 1 ล้าน 5 แสนคนเดินทางมาชมความงามที่นี่เป็นประจำ แต่ข้อจำกัดจากการระบาดของเชื้อไวรัสโควิด-19 ที่ส่งผลกระทบไปทั่วโลก ทำให้ในปีนี้ผู้คนบางตาลงอย่างเห็นได้ชัด